
Evropski parlament,
–	ob upoštevanju Pogodb in zlasti členov 9, 10, 14 in 17(7) Pogodbe o Evropski uniji (PEU) ter členov 20, 22, 223(1) in 225 Pogodbe o delovanju Evropske unije (PDEU) ter člena 2 Protokola št. 1 o vlogi nacionalnih parlamentov v Evropski uniji,
–	ob upoštevanju člena 106a(1) Pogodbe o ustanovitvi Evropske skupnosti za atomsko energijo,
–	ob upoštevanju Akta o volitvah predstavnikov Evropskega parlamenta s splošnimi neposrednimi volitvami (v nadaljnjem besedilu: Akt o volitvah), priloženega Sklepu Sveta 76/787/ESPJ, EGS, Euratom z dne 20. septembra 1976, kakor je bil spremenjen, in zlasti člena 6,
–	ob upoštevanju člena 5 Sklepa Evropskega parlamenta z dne 28. septembra 2005 o sprejetju statuta poslancev Evropskega parlamenta[footnoteRef:1], [1:  	UL L 262, 7.10.2005, str. 1, ELI: http://data.europa.eu/eli/dec/2005/684/oj.] 

–	ob upoštevanju svojih prejšnjih resolucij o volilnem postopku Evropskega parlamenta, zlasti resolucije z dne 15. julija 1998 o osnutku volilnega postopka, ki bi vseboval skupna načela za izvolitev poslancev Evropskega parlamenta[footnoteRef:2], z dne 22. novembra 2012 o volitvah v Evropski parlament leta 2014[footnoteRef:3], z dne 4. julija 2013 o izboljšavi praktičnih dogovorov za izvedbo evropskih volitev leta 2014[footnoteRef:4], z dne 11. novembra 2015 o reformi volilne zakonodaje Evropske unije[footnoteRef:5] in z dne 3. maja 2022 o predlogu uredbe Sveta o volitvah poslancev Evropskega parlamenta s splošnimi neposrednimi volitvami, razveljavitvi Sklepa Sveta (76/787/ESPJ, EGS, Euratom) in Akta o volitvah poslancev Evropskega parlamenta s splošnimi neposrednimi volitvami, priloženega navedenemu sklepu[footnoteRef:6], [2:  	UL C 292, 21.9.1998, str. 66.]  [3:  	UL C 419, 16.12.2015, str. 185.]  [4:  	UL C 75, 26.2.2016, str. 109.]  [5:  	UL C 366, 27.10.2017, str. 7.]  [6:  	UL C 465, 6.12.2022, str. 171.] 

–	ob upoštevanju Okvirnega sporazuma z dne 20. oktobra 2010 o odnosih med Evropskim parlamentom in Evropsko komisijo, kakor je bil spremenjen 17. februarja 2018[footnoteRef:7], [7:  	UL L 45, 17.2.2018, str. 46, ELI: http://data.europa.eu/eli/agree_interinstit/2018/217/oj. ] 

–	ob upoštevanju Listine Evropske unije o temeljnih pravicah in zlasti člena 33,
–	ob upoštevanju členov 46 in 55 Poslovnika,
–	ob upoštevanju poročila Odbora za ustavne zadeve (A10‑0214/2025),
A.	ker ima Evropski parlament pravico, da začne reformo svojega volilnega postopka in da jo odobri;
B.	ker je možnost oblikovanja enotnega volilnega postopka na podlagi neposrednih splošnih volitev že od leta 1957 zapisana v Pogodbah;
C.	ker bi moral biti cilj reforme volilnega postopka Evropskega parlamenta okrepiti demokratično razsežnost evropskih volitev, izboljšati delovanje Evropskega parlamenta in upravljanje Unije, povečati legitimnost in učinkovitost dela Evropskega parlamenta ter državljanom Unije zagotoviti večjo volilno enakost;
D.	ker bi morale politike na področju usklajevanja poklicnega in zasebnega življenja prispevati k doseganju enakosti spolov s spodbujanjem udeležbe mater v politiki;
E.	ker je treba pri reformi volilnega postopka spoštovati načeli subsidiarnosti in sorazmernosti;
1.	sklene okrepiti pravila o porodniškem dopustu za poslanke Evropskega parlamenta, ki želijo še naprej opravljati svoje parlamentarne dolžnosti;
2.	predlaga ciljno usmerjeno revizijo akta o evropskih volitvah, ki bo poslankam omogočila, da med nosečnostjo in po porodu glasovanje na plenarnem zasedanju prenesejo na drugo poslansko ali poslanca po lastni izbiri;
3.	meni, da bo ta reforma poslankam omogočila, da v obdobju tik preden postanejo matere in po tem v celoti izvajajo svoj mandat, kar bo izboljšalo institucionalno pravičnost in vključenost v Evropskem parlamentu;
4.	sprejme priloženi predlog in ga predloži Svetu;
5.	naroči svoji predsednici, naj to zakonodajno resolucijo in priloženi predlog posreduje Evropskemu svetu, Svetu in Komisiji ter parlamentom in vladam držav članic.


<PathFdR>RR\1331433SL.docx</PathFdR>		PE<NoPE>778.275</NoPE><Version>v02-00</Version>
SL	Združena v raznolikosti	SL
PE<NoPE>778.275</NoPE><Version>v02-00</Version>	11/9	<PathFdR>RR\1331433SL.docx</PathFdR>
SL
[bookmark: _Toc213400475]PRILOGA K ZAKONODAJNI RESOLUCIJI
PREDLOG SKLEPA SVETA
o sprejetju določb, ki spreminjajo Akt o volitvah predstavnikov Evropskega parlamenta s splošnimi neposrednimi volitvami
SVET EVROPSKE UNIJE JE –
ob upoštevanju Pogodbe o delovanju Evropske unije in zlasti člena 223(1) Pogodbe,
ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1),
ob upoštevanju predloga Evropskega parlamenta,
po posredovanju osnutka zakonodajnega akta nacionalnim parlamentom,
ob upoštevanju odobritve Evropskega parlamenta,
v skladu s posebnim zakonodajnim postopkom,
ob upoštevanju naslednjega:
(1) 	Politike za usklajevanje poklicnega in zasebnega življenja bi morale prispevati k doseganju enakosti spolov s spodbujanjem udeležbe mater v politiki.
(2) 	Uvedba sistema glasovanja po pooblaščencu na plenarnih zasedanjih bo poslankam omogočila, da tik preden postanejo matere in po tem v celoti izvajajo svoj mandat –
SPREJEL NASLEDNJI SKLEP: 
Člen 1
Členu 6(1) Akta o volitvah predstavnikov Evropskega parlamenta s splošnimi neposrednimi volitvami, priloženega Sklepu Sveta 76/787/ESPJ, EGS, Euratom[footnoteRef:8], se doda naslednji pododstavek: [8:  	Sklep Sveta 76/787/ESPJ, EGS, Euratom z dne 20. septembra 1976 predstavnikov držav članic, ki so se sestali v Svetu, v zvezi z Aktom o volitvah predstavnikov Skupščine s splošnimi neposrednimi volitvami (UL L 278, 8.10.1976, str. 1, ELI: http://data.europa.eu/eli/dec/1976/787(1)/oj).] 

„Z odstopanjem od prvega pododstavka lahko za poslanko, ki je noseča ali je rodila, odda glas druga poslanka ali poslanec, ki deluje s pooblastilom, in sicer največ dva meseca pred predvidenim datumom rojstva otroka in največ šest mesecev po rojstvu.“
Člen 2
1. 	Ta sklep odobrijo države članice v skladu s svojimi ustavnimi pravili. Države članice uradno obvestijo generalni sekretariat Sveta o zaključku postopkov, ki jih je treba izvesti v ta namen.
2. 	Ta sklep začne veljati prvi dan po dnevu prejema zadnjega uradnega obvestila iz odstavka 1. 
Člen 3
Ta sklep se objavi v Uradnem listu Evropske unije.
V Bruslju,
Za Svet
predsednik/predsednica

